Document ID: 32014D0690

IZVEDBENI SKLEP KOMISIJE
z dne 30. septembra 2014
o razveljavitvi Odločbe 2006/464/ES o začasnih nujnih ukrepih za preprečevanje vnosa vrste Dryocosmus kuriphilus Yasumatsu v Skupnost in njenega širjenja v Skupnosti
(notificirano pod dokumentarno številko C(2014) 6566)
(2014/690/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
ob upoštevanju naslednjega:
(1)
Ukrepi iz Odločbe Komisije 2006/464/ES (2) niso preprečili širjenja vrste Dryocosmus kuriphilus Yasumatsu (kostanjeva šiškarica), kot je razvidno iz letnih raziskav, ki so jih države članice izvedle v skladu z navedeno odločbo. V navedenih raziskavah je bilo tudi ugotovljeno, da je vrsta Dryocosmus kuriphilus Yasumatsu splošno razširjena v velikem delu svojega potencialnega območja naselitve znotraj ozemlja Unije. Poleg tega pogoji za premeščanje občutljivih rastlin iz Odločbe 2006/464/ES niso izvedljivi niti primerni za navedeni velik del ozemlja Unije.
(2)
Odločbo 2006/464/ES bi zato bilo treba razveljaviti.
(3)
Ukrepi iz tega sklepa so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Odločba 2006/464/ES se razveljavi.
Člen 2
Ta sklep je naslovljen na države članice.
V Bruslju, 30. septembra 2014

Labels: 20
3
6